**Trade Winds, 23. listopada 2017., hotel Westin**

U.S. Commercial Service pri Veleposlanstvu SAD organizira trgovinski posjet 15 američkih poduzeća Zagrebu 23. listopada 2017. godine. Svrha posjeta je upoznavanje s hrvatskim tržištem te sastanci s potencijalnim partnerima i kupcima. U ponedjeljak, 23. listopada organizirat ćemo individulane sastanke za sudionike trgovinskog posjeta u hotelu Westin od 10 do 17 sati. Poduzeća koja sudjeluju u posjeti dolaze iz različitih sektora i saveznih država:

* **Amaile Oil**

*Amalie Oil* je najveći nezavisniamerički proizvođač ulja i maziva s preko 100 godina iskustva. Poduzeće proizvodi gotovo sve vrste ulja i maziva za automobile i industriju, njihov sustav punjenja boca jedan je od najbržih i najsofisticiranijih te svoja pakiranja proizvoda mogu prilagoditi želji kupca (*private label*). Više informacija o poduzeću Amalie Oil se nalazi u priloženom pismu te na web stranici: <http://www.amalie.com/>

* **Applied Concepts**

*Applied Conceps* američki je proizvođač kamera za nadzor brzine i video opreme za policiju, javnu sigurnost, promet i druga vertikalna tržišta. Njihovi proizvodi se odlikuju visokom preciznošću i naprednom izvedbom, primjerice njihov najnoviji proizvod Phodar može istovremeno pratiti 32 vozila u četiri trake. Više od 20 godina bave se proizvodnjom tehnologije digitalne obrade signala, a osim toga, nude i sustave za komunikaciju putem digitalnih antena, mikrostrukturne antene, dvostruko uravnotežene miksere te digitalne senzore za usmjeravanje *Doppler* radara. Više informacija o poduzeću nalazi se na web-stranici: <http://www.stalkerradar.com/law.php>

* **Azimuth Inc.**

*Azimuth* je inženjersko poduzeće visoko specijalizirano za softver, elektroničko inženjerstvo, brzi razvoj prototipa, biometrijskih sustava i logističkih sustava podrške. Njihov najpoznatiji proizvod je *Diver6*, mobilni sustav podrške za ronioce s kojim žele izaći na hrvatsko tržište.

Ovaj sustav za nadzor i praćenje ronioca ispod površine vode povećava sigurnost i učinkovitost ronjenja. Uređaj može pratiti do 20 ronilaca istovremeno u radijusu od 1000 m na dubini do 100 m. Sustav *Diver6* također omogućuje izradu plana ronjenja, te podaci prikupljeni nakon ronilačkih operacija se mogu koristiti za daljnje analize. Više informacija o proizvodu i poduzeću potražite na web-stranici: <http://www.azimuthinc.com/>

* **Brock Beauty**

Hairfinity od kompanije *Brock Beauty* linija je za njegu kose koja uz standardne kozmetičke proizvode uključuje vitaminske dodatke. Klinička testiranja proizvoda su provedena na oštećenoj i tretiranoj kosi, a pokazala su kako Hairfinity potiče rast kose za 155 %, smanjuju opadanje i pucanje kose za 95 %, oporavljaju oštećene vrhove za 68% te doprinose debljini vlasi nakon dva tjedna korištenja. Sastojci vitaminskih dodataka su u potpunosti prirodni, organski, bez parabena i silikona te posjeduju Halal certifikat. Brock Beauty ulaže znatna sredstva u marketing, tako su surađivali s Kim i Khloe Kardashian i Nicki Minaj, te imaju aktivne profile na društvenim mrežama. Detaljan pregled poduzeća i linije Hairfinity dostupan je na web stranici : <http://www.brockbeauty.com/>

* **Cureline**

*Cureline* je međunarodno poduzeće za prikupljanje ljudskog tkiva i biotehnologiju koje nudi usluge komercijalnog *biobankinga* i obradu uzoraka s ciljem stvaranja personaliziranog liječenja i razvijanja učinkovitih lijekova i programa za rano otkrivanje i praćenje bolesti. Cureline provodi istraživanja u područjima neurologije, metaboličkih i kardiovaskularnih bolesti, zdravlja majki te infektivnim bolestima. Primarni fokus djelovanja je onkologija, uključujući tumore te hematološke maligne bolesti. Dodatno, *Cureline* je stručnan i u preciznoj medicini i biomedicinskim istraživanjima, uključujući biomarkersko istraživanje i razvoj, translacijsku medicinu i razvoj popratnih i molekularnih dijagnostika. Tijekom posjeta Hrvatskoj, Cureline prvenstveno želi pronaći medicinske stručnjake iz područja onkologije i kardiologije koji za njih mogu prikupljati uzorke i biti sudionici istraživanja. Za dodatne informacije, molimo Vas da posjetite web-stranicu: <http://www.cureline.com/>

* **Des-Case**

*Des-Case* američki je proizvođač specijaliziranih sustava za filtriranje koji produljuju vijek trajanja industrijskih ulja i maziva smanjujući rasipanje, produžujućo vijek trajanja industrijske opreme te skraćivanjem vremena zastoja. U svojoj ponudi imaju različite oduške za zrak koji pružaju jednostavnu i pouzdanu zaštitu od vlage i onečišćenja čestica u mazivima i opremi. Uz to, nude i usluge analiziranja ulja i njegove kvalitete, kao i provjeru rada opreme. Više informacija o proizvodima Des-Case možete pronaći na web-stranici: <http://www.descase.com/>.

* **Direct Online Marketing**

*Direct Online Marketing* je agencija za digitalni marketing koja primarno koristi Google kako bi pomogla poduzećima pridobiti nove klijente uz optimizaciju pretraživanja, plaćanje po kliku, oglašavanje unutar tražilice te korištenje društvenih mreža. DOM agencija je do sada poslovala na šest kontinenata, u preko 140 zemalja te je uz standardne usluge digitalnog marketinga nudila i edukacije. Uprava poduzeća je osvojila brojna priznanja i nagrade, uključujući *Top 200 Premier Google Partner* i *Top 25 Most Influential PPC Expert*. Prema iskustvu DMO agencije, njihov idealan partner u Hrvatskoj se bavi oglašavanjem, odnosima s javnošću i web dizajnom te nema potpuno razvijen odjel digitalnog marketinga. Više informacija o poduzeću dostupno je na web stranici <http://www.directom.com/>.

* **F.R. Drake**

*F.R. Drake* je jedan od vodećih proizvođača strojeva za organiziranje, transport i automatsko punjenje valjkastih prehrambenih proizvoda poput hrenovki i kobasica. Njihovi strojevi postižu brzinu od 200 do 1800 komada po minuti, mogu proizvesti strojeve prema zahtjevima kupaca te su poduzeće s najširom linijom proizvoda za ovu kategoriju. F.R. Drake je osnovan 1979. godine te su do sada uspješno instalirali više od 2000 strojeva u gotovo 30 zemalja. Detaljan pregled poduzeća i proizvoda je dostupan na web stranici <http://www.drakeloader.com/>.

* **Filtroil**

*Filtroil* proizvođač je sustava za filtriranje industrijskih tekućina, kao što su hidrauličke teukućine, tekućine za zupčanike, turbine, transformatore te motornih ulja i goriva. Sustavi mogu biti pričvršćeni za pojedine dijelove opreme, a mogu biti i prijenosni. Na filtratore mogu biti inkorporirani i laserski brojači čestica koji će dati povratne informacije o procesu filtriranja u stvarnom vremenu. Više informacija o proizvodima Filtroil možete pronaći na web-stranici: <http://www.filtroil.com/>

* **Globalstar**

*Globalstar* pruža usluge glasovne i podatkovne komunikacije izvan standardnih mobilnih mreža koje su pouzdane i cjenovno prihvatljive. Kako bi pružili usluge visoke kvalitete, Globalstar koristi naprednu satelitsku mrežu te tim stručnjaka iz svih dijelova svijeta koji su uvijek na raspolaganju korisnicima. Tako na primjer, korisnici Globalstar usluge iz zabačenih dijelova bez mobilne mreže mogu ostvariti jednaku kvalitetu glasovne komunikacije kao i obični korisnici mobilnih mreža. Proizvodi linije SPOT omogućavaju praćenje imovine ili članova obitelji, te mogućnost poziva u pomoć s područja na kojima standardna mobilna mreža nije dostupna. Do sada je spašeno preko 5000 ljudi, korisnika SPOT usluge, sa šest kontinenata te iz 89 različitih zemalja. Krajni korisnici Globalstar usluga su najčešće pomorci, prijevoznici, te svi ostali kojima je potrebna komunikacija u zabačenim prostorima, dok telekomi najčešće nude tu uslugu krajnjim kupcima. Za više informacija o poduzeću Globalstar, posjetite njihovu web-stranicu: <https://www.globalstar.com/>

* **Lindsay Corporation**

*Lindsay Corporation* američki je proizvođač većih sustava za navodnjavanje poljoprivrednih površina. Proizvodnju i distibuciju poljoprivredne opreme, *Lindsay Corporation* usavršava već 60 godina te danas korisnicima svojih usluga nude proizvode koji mogu biti prilagođeni za izradu potpuno integriranog sustava navodnjavanja koji će pospješiti poljoprivrednu proizvodnju i poboljašti krajnji prinos. Sustavi za navodnjavanje ovog poduzeća uspješno su instalirani u više od 90 zemalja. Za više informacija posjetite stranicu: <http://www.lindsay.com/>

* **Natural Vitamins Laboratory Corp**

*Natural Vitamins Laboratory Corp* je proizvođač širokog spektra dodataka prehrani koji ima nekoliko svojih brandova te može proizvoditi dodatke prehrani prema Vašoj recepturi i pod Vašim imenom. Poduzeće proizvodi dodatke prehrani, sportsku prehranu, zamjenske obroke, dodatke u obliku gumenih bombona i gel kapsula, bezreceptne lijekove i kozmetičke proizvode. U proizvodnji koriste samo najkvalitetnije sastojke koje posjeduju veganske i košer certifikate. Osim toga, nude usluge dizajniranja i izrađivanja adekvatnog pakiranja i etiketa za proizvode koji će pomoći pri isticanju samog proizvoda. Natural Vitamins Laboratory Corp. Je zainteresiran i za uvoz proteinskih pločica od vafla u SAD. Više informacija o poduzeću možete potražiti na web-stranici: <http://nvlabs.com/>

* **Quiacle**

*Quiacle Technology & Consulting, Inc.* poduzeće je specijalizirano za razvoj informacijskih sistema i sigurnosnih programa za zaštitu informacija. Pružaju tehničku i stručnu podršku za upravljanje programima u području mrežnog dizajna i konfiguracije, praćenja i upravljanja mrežom, sigurnosti podataka kao i *System Development Lifecycle Management (SLDC).* Većina poslovanja poduzeća *Quiacle* usmjerena je na kibernetičku sigurnost i obranu no uz to nude i usluge strateškog savjetovanja te usluge upravljanja vladinim organizacijama, komercijalnim i neprofitnim organizacijama. Više informacija o poduzeću možete pronaći na web-stranici <https://www.quiacle.com/>

* **Thermcraft**

*Thermcraft* je američki proizvođač industrijskih i laboratorijskih peći za toplinsku obradu s više od 45 godina iskustva. Uz peći sa SmartControl sustavom i zaslonom na dodir, Thermcraft proizvodi i dijelove otporne na visoke temperature, izolacijske pakete i termočlanke. Više informacija o poduzeću i proizvodima je dostupno na [www.thermcraftinc.com](http://www.thermcraftinc.com).